फिल्म अभिनेता रणवीर सिंह ने गोविंदा की सराहना करते हुए उन्हें जीनियस भी कहा है। इतना ही नहीं रणवीर सिंह ने यह भी कहा कि उनके कमरे की कई सारी चीजें फिल्म राजा बाबू के अंदाज में रखी गई है। गौरतलब है कि रणवीर सिंह ने यशराज बैनर के तले बनी फिल्म किल दिल में गोविंदा के साथ काम किया था। इस फिल्म में उनके अलावा गोविंदा अली जफर और परिणीति चोपड़ा की भी अहम भूमिका थी। फिल्म अभिनेता गोविंदा एक्सप्रेशन और डांसिंग के किंग माने जाते थे। उनके जैसा डांस बॉलीवुड में कोई नहीं कर पाता था जिसके चलते हीरो नंबर वन से लेकर कुली नंबर वन तक कई सारी फिल्मों के माध्यम से उन्होंने लोगों के दिलों पर राज किया।